《蚤春陪舅林郡丞暨黄全之许希旦姚体恪体贞兄弟集郑氏北郭别业 其一》
明代·佘翔

春入柳条新，郊游岸角巾。青山环别业，芳树媚佳辰。

陶谢俱词客，荆高总酒人。年华驹过隙，欢赏剧相亲。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。